
	Merila ocenjevanja
	Max št. točk
	Dodeljeno št. točk

	· V kolikšni meri je opisana aktivnost celostna ter prepozna in izpolnjuje potrebe ciljne skupine?

· V kolikšni meri se kaže izvirnost/ustvarjalnost aktivnosti?

· V kolikšni meri rezultati oz. dosežki aktivnosti uresničujejo cilje poziva?

· V kolikšni meri aktivnosti naslavljajo izbrano evropsko prioriteto?

· V kolikšni meri aktivnosti in rezultati prispevajo k izboljšanju učenja in poučevanja jezikov ter prispevajo k uresničevanju ciljev poziva?

· V kolikšni meri aktivnosti zagotavljajo motivacijo in interes za učenje in poučevanje jezikov?

· V kolikšni meri imajo aktivnosti evropsko dimenzijo?

· V kolikšni meri so aktivnosti prenosljive?

	SKUPAJ DOSEŽENO ŠT. TOČK

	Komentar ocenjevalca (vpišite)
     



	Merila za pridobitev evropskega jezikovnega priznanja 2019
Prijavljeni projekt izkazuje: 

a) celostni pristop, tj. v celoti prepoznava in izpolnjuje potrebe učencev;
b) dodano vrednost v nacionalnem okviru, tj. projekt očitno izboljša poučevanje in učenje jezikov po kakovosti in količini;
c) motivacijo učencev in učiteljev, da izpopolnijo jezikovno znanje;
d) izvirnost in ustvarjalnost, tj. uvajanje povsem novih pristopov k učenju jezikov;
e) poudarek na evropskem vidiku, tj. spodbujanje medkulturnega razumevanja in večjezičnosti;
f) prenosljivost, tj. zgled za jezikovne projekte tudi v drugih državah;
g) ter naslavlja eno izmed prioritet evropskega jezikovnega priznanja 2018-2020.
Evropski prioriteti:
Razvoj boljših in bolj vključujočih šol ter podpora učiteljem in vodstvenim delavcem šol za sprejemanje raznolikosti 
V Evropi narašča število učečih se, ki se ne izobražujejo v svojem maternem jeziku. Poučevanje mladih v njihovem maternem jeziku je dokazano ključnega pomena, da se jim že na začetku zagotovi uspešen vstop v izobraževalni sistem. Poleg tega je spretnosti, priučene v enem jeziku, mogoče prenesti v drugega, če so učenci dovolj izpostavljeni obema jezikoma in ustrezno motivirani za učenje.

Šole, ki sprejemajo jezikovno in kulturno raznolikost ter podpirajo vključevanje, pozitivno vplivajo na učne sposobnosti vseh otrok. Šole, ki učence hitreje vključijo v običajne razrede, s poučevanjem in učenjem odpirajo več možnosti za kulturno ozaveščenost in spoštovanje raznolikosti. Poleg tega lahko večjezični pristopi v razredu, ki se začnejo uporabljati že v zgodnjem otroštvu, pozitivno vplivajo na učne sposobnosti vseh otrok, ne glede na njihovo ozadje.

Komisija je v nedavni študiji ugotovila, da učenci pogosto prihajajo z najrazličnejših koncev sveta in govorijo veliko različnih jezikov, učitelji pa v večini evropskih držav še vedno izvirajo iz bolj homogenih skupin in velikokrat nimajo dovolj izkušenj s poučevanjem v raznolikih šolskih okoljih. Jeziki tvorijo zgolj en vidik raznolikosti, vendar so ključnega pomena, saj je jezik nujen del učnega procesa. Vsako učenje je ogroženo, če učeči se ne obvlada jezika, ki se uporablja pri pouku. V zvezi s tem je ključna prednostna naloga še vedno izobraževanje učiteljev: še naprej je treba razvijati strategije za pripravo učiteljev na jezikovno raznolike skupine učencev. Izobraževalni sistemi morajo učitelje opremiti s sposobnostjo razvoja ustreznih strategij učenja in poučevanja – še posebno kar zadeva jezike – pa tudi razumevanja in preudarnosti v zvezi z lastnimi prepričanji in kulturnimi razlikami. 
Odprava jezikovnih ovir za večjo dinamičnost obmejnih regij
Ravno v obmejnih regijah bi moral biti odnos do procesa evropskega povezovanja najbolj pozitiven – izobraževanje, usposabljanje, delo, oskrba in poslovanje so vsakodnevne dejavnosti, ki bi morale biti mogoče ne glede na to, da med državami obstajajo upravne meje. Vendar obmejne regije v splošnem dosegajo slabše gospodarske rezultate kot druge regije v posamezni državi članici.

V sporočilu o obmejnih regijah so bili jeziki izpostavljeni kot ena od največjih ovir za čezmejno mobilnost, trgovanje in razvoj. Zato so močno zaželeni projekti, ki spodbujajo učenje jezikov in dvojezičnost v obmejnih regijah. V okviru strategije, s katero želi Komisija vsem državljanom ponuditi možnost, da se že od zgodnjega otroštva učijo dveh tujih jezikov, je v idealnem primeru eden od teh dveh jezikov lahko jezik sosednje države. Z odpravo jezikovnih ovir je mogoče bolje izkoriščati čezmejne zaposlitvene možnosti, ki jih ponujajo obmejne regije, kar prispeva k povečanju gospodarske rasti in blaginje. Za učence jezikov, učitelje in starše je to lahko spodbuda za izboljšanje jezikovnega znanja, poleg tega pa lahko prinese novo dinamiko na področju učenja in poučevanja jezikov.

Kot vir navdiha lahko služijo obstoječe dobre prakse v zvezi s prizadevanji za spodbujanje dvojezičnosti v obmejnih regijah na regionalni ravni, ki zajemajo vse izobraževalne sektorje od predšolske vzgoje in varstva do visokošolskega izobraževanja, vključno s poklicnim in strokovnim izobraževanjem in usposabljanjem ter delovnimi praksami. 

